Откриха нова , още по - опасна мутация на коронавируса . И пак във Великобритания . Заради опасна мутация на коронавируса Великобритания бе откъсната от света . Сега там бе открит нов , още по - заразен щам на вируса – при двама души , които са имали контакт със завърнали се от ЮАР . Какво се знае дотук ? Британският здравен министър Мат Ханкок обяви , че учени са установили още една мутация на коронавируса . Тя е била открита при двама души , които са имали контакт със завърнали се наскоро от Южна Африка . “ Този нов щам буди голяма тревога , тъй като се предава още по - бързо ” , обясни Ханкок . По - мутирал и по - заразен щам Наличната досега информация сочи , че това е следваща мутация на вируса след тази , заради която наскоро редица държави ограничиха движението към и от Великобритания . Всички , които са посещавали Южна Африка в последните две седмици , както и техните близки ще бъдат поставени веднага под карантина , каза още Ханкок . Великобритания въвежда и нови ограничения на пътуването между Острова и африканската държава . Още в края на миналата седмица южноафриканският здравен министър Цвели Мхизе заговори за това , че нова мутация върлува из страната . Заразата се разраства Броят на новозаразените с коронавирус във Великобритания продължава да расте . Ханкок обяви , че от тази събота нови по - стриктни мерки за ограничаване на разпространението на заразата ще бъдат въведени в още райони в Южна Англия . Те са категоризирани с двете най - високи степени на риск - 3 и 4 . Това означава , че там ще влязат в сила нови тежки рестрикции на движението и пътуването , подобни на тези в столицата Лондон . Към момента в болниците във Великобритания се лекуват около 19 хиляди пациенти с Ковид - 19 - двойно повече , отколкото по време на предишния пик на заболеваемостта през пролетта . Преди няколко дни във Великобритания беше идентифицирана друга мутация на коронавируса , за която беше потвърдено , че се разпространява по - бързо и лесно . В отговор на новината редица държави ограничиха пътуването на техни граждани до Обединеното кралство . Експертите обаче са категорични , че лицензираните до момента ваксини ще могат да осигурят защита и срещу новите щамове на заразата .